b"\n_START_ARTICLE_\nPecorino\n_START_SECTION_\nPecorino romano\n_START_PARAGRAPH_\nUn formatge de pasta dura i de sabor salat, el pecorino romano es produeix sobretot a l'illa de Sardenya, per\xc3\xb2 tamb\xc3\xa9 a Laci i la Prov\xc3\xadncia de Grosseto en Toscana. T\xc3\xa9 una aroma i un sabor picants, i s'usa molt en els plats de pasta, particularment per a guarnir les salses de sabor molt ric, com ara l'amatriciana. \xc3\x89s madurat per almenys cinc mesos per un formatge fresc, i almenys vuit mesos per un formatge stagionato, adequat per ratllar._NEWLINE_El pecorino romano \xc3\xa9s un dels formatges italians m\xc3\xa9s vells; els legionaris de l'Imperi Rom\xc3\xa0 el menjaren com un aliment habitual. La seva producci\xc3\xb3 \xc3\xa9s descrita en les escriptures de Plini el Vell i Varr\xc3\xb3.\n_START_SECTION_\nPecorino sardo\n_START_PARAGRAPH_\nEl pecorino sardo tamb\xc3\xa9 es fa a Sardenya, del llet de l'ovella sarda, una ra\xc3\xa7a criada en l'illa. \xc3\x89s m\xc3\xa9s suau que el pecorino romano, en sabor i pasta, i menys salat. Es menja en plats de sabor delicat en els quals el sabor de pecorino romano podria dominar, com ara el pesto, i amb fruit. L'escor\xc3\xa7a \xc3\xa9s de color groc o marr\xc3\xb3, i el formatge \xc3\xa9s blanc o groguenc._NEWLINE_Amb l'addici\xc3\xb3 de les larves de la mosca casearia es fa el formatge casu marzu (formatge podrit), un producte il\xc2\xb7legal a It\xc3\xa0lia per\xc3\xb2 tanmateix venut al mercat negre a Sardenya.\n_START_SECTION_\nPecorino toscano\n_START_PARAGRAPH_\nEl pecorino toscano, com el pecorino romano, es madura per entre vint dies i quatre mesos, i la duraci\xc3\xb3 de maduraci\xc3\xb3 determina si el sabor \xc3\xa9s delicat o fort. Com d'altres varietats de pecorino, les varietats m\xc3\xa9s vells (i durs) es ratllen per a guarnir sopes i plats de pasta, i els m\xc3\xa9s joves es mengen amb fruit.\n_START_SECTION_\nPecorino lucano\n_START_PARAGRAPH_\nEl pecorino lucano \xc3\xa9s produ\xc3\xaft en la prov\xc3\xadncia de Potenza. El m\xc3\xa9s fam\xc3\xb3s \xc3\xa9s el pecorino di Filiano.\n_START_SECTION_\nPecorino siciliano\n_START_PARAGRAPH_\nEl pecorino siciliano (sicili\xc3\xa0: picurinu sicilianu) \xc3\xa9s un pecorino de l'illa de Sic\xc3\xadlia, produ\xc3\xaft sobretot en les prov\xc3\xadncies d'Agrigento, Caltanissetta, Enna, Trapani, i Palerm."